2015.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2014.gada 13.maija Ministru kabineta noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2014.gada 13.maija Ministru kabineta noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (Latvijas Vēstnesis, 2014, 94.nr., 162.nr.) šādus grozījumus:

1. Izteikt 8.punktu un papildināt ar 8.1 punktu šādā redakcijā:

„8. Šo noteikumu izpratnē saistītās personas ir saimnieciskās darbības veicēji, kas atbilst Eiropas Komisijas 2013. gada 18. decembra Regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013) 2. panta 2. punktā noteiktajai „viena vienota uzņēmuma” definīcijai. Minētā definīcija ir piemērojama, ja atbalsts šo noteikumu ietvaros tiek sniegts saskaņā ar Komisijas regulu Nr.1407/2013.

8.1 Šo noteikumu izpratnē saistītās personas ir saimnieciskās darbības veicēji, kas atbilst Komisijas regulas Nr. 651/2014 1.pielikuma 3.panta 3.punktā noteiktajai „saistīto uzņēmumu” definīcijai. Minētā definīcija ir piemērojama, ja atbalsts šo noteikumu ietvaros tiek sniegts saskaņā ar Komisijas regulu Nr. 651/2014.”;

2. Izteikt 12.2. līdz 12.6.punktus un papildināt ar 12.7. punktu šādā redakcijā:

„12.2. saimnieciskās darbības veicējam, kam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi;

12.3. saimnieciskās darbības veicējam, kuram ar tiesas spriedumu ir pasludināts maksātnespējas process, tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, kura saimnieciskā darbība ir izbeigta, vai saimnieciskās darbības veicējs atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;

12.4. saimnieciskās darbības veicējam, kas ir kapitālsabiedrība, uz aizdevuma iesnieguma iesniegšanas dienu uzkrāto zaudējumu dēļ ir zaudēta vairāk nekā puse no to parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no saimnieciskās darbības veicēja pašu kapitāla), rodas negatīvs rezultāts, kas pārsniedz pusi no parakstītā kapitāla;

12.5. aizdevuma iesnieguma iesniegšanas dienā saimnieciskās darbības veicējam, kuram kādam no dalībniekiem ir neierobežota atbildība par saimnieciskās darbības veicēja parādsaistībām, uzkrāto zaudējumu dēļ ir zaudēta vairāk nekā puse no sabiedrības grāmatvedības uzskaitē uzrādītā kapitāla;

12.6. lielajam saimnieciskās darbības veicējam saskaņā ar pēdējo divu noslēgto finanšu pārskatiem, parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas rēķināta pēc EBITDA (peļņas pirms procentiem, nodokļiem un amortizācijas), ir bijusi mazāka par 1,0;

12.7. saimnieciskās darbības veicējam, kurš ir saņēmis glābšanas atbalstu un glābšanas atbalsta ietvaros saņemto aizdevumu nav atmaksājis vai garantiju nav atsaucis, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns.”;

3. Izteikt 21.punktu un papildināt ar 21.1 punktu šādā redakcijā:

„21. Ilgtermiņa investīciju aizdevuma kopējā gada procentu likme ir vienāda ar kredītiestādes vai tās meitas sabiedrības ilgtermiņa kredīta vai finanšu līzinga gada procentu likmi, ja kredītiestādes vai tās meitas sabiedrības ilgtermiņa kredīta vai finanšu līzinga gada procentu likme ir fiksēta.

21.1 Ja kredītiestādes vai tās meitas sabiedrības ilgtermiņa kredīta vai finanšu līzinga gada procentu likme ir mainīga, ilgtermiņa investīciju aizdevuma kopējo gada procentu likmi veido:

21.11. procentu likme, kas ir vienāda ar kredītiestādes vai tās meitas sabiedrības pievienoto gada procentu likmi ilgtermiņa kredītam vai finanšu līzingam;

21.1 2. naudas tirgus procentu likme, kuras maiņas intervāls ir vienāds ar kredītiestādes vai tās meitas sabiedrības noteikto naudas tirgus procentu likmes maiņas intervālu.”;

4. Izteikt 30.punktu un papildināt ar 31.1 punktu šādā redakcijā:

„30. Apgrozāmo līdzekļu aizdevuma kopējā gada procentu likme ir vienāda ar kredītiestādes vai tās meitas sabiedrības apgrozāmo līdzekļu aizdevuma gada procentu likmi, ja kredītiestādes vai tās meitas sabiedrības apgrozāmo līdzekļu aizdevuma gada procentu likme ir fiksēta.

30.1 Ja kredītiestādes vai tās meitas sabiedrības apgrozāmo līdzekļu aizdevuma gada procentu likme ir mainīga, apgrozāmo līdzekļu aizdevuma kopējo gada procentu likmi veido:

30.11. procentu likme, kas ir vienāda ar kredītiestādes vai tās meitas sabiedrības pievienoto gada procentu likmi apgrozāmo līdzekļu aizdevumam;

30.1 2. naudas tirgus procentu likme, kuras maiņas intervāls ir vienāds ar kredītiestādes vai tās meitas sabiedrības noteikto naudas tirgus procentu likmes maiņas intervālu.”;

5. Izteikt 32.punktu šādā redakcijā:

„32. Apgrozāmo līdzekļu aizdevumu nepiešķir:

32.1. saimnieciskās darbības veicējam, kam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi;

32.2. saimnieciskās darbības veicējam, kuram ar tiesas spriedumu ir pasludināts maksātnespējas process, tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, kura saimnieciskā darbība ir izbeigta, vai saimnieciskās darbības veicējs atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;

32.3. saimnieciskās darbības veicējam, kas ir kapitālsabiedrība, uz aizdevuma iesnieguma iesniegšanas dienu uzkrāto zaudējumu dēļ ir zaudēta vairāk nekā puse no to parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no saimnieciskās darbības veicēja pašu kapitāla), rodas negatīvs rezultāts, kas pārsniedz pusi no parakstītā kapitāla;

32.4. aizdevuma iesnieguma iesniegšanas dienā saimnieciskās darbības veicējam, kuram vismaz kādam no dalībniekiem ir neierobežota atbildība par saimnieciskās darbības veicēja parādsaistībām, uzkrāto zaudējumu dēļ ir zaudēta vairāk nekā puse no sabiedrības grāmatvedības uzskaitē uzrādītā kapitāla;

32.5. lielajam saimnieciskās darbības veicējam saskaņā ar pēdējo divu noslēgto finanšu pārskatiem, parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas rēķināta pēc EBITDA (peļņas pirms procentiem, nodokļiem un amortizācijas), ir bijusi mazāka par 1,0.”;

6. Svītrot 39. un 39.1 punktu un izteikt 40.punktu šādā redakcijā:

„40. Šo noteikumu ietvaros Eiropas Savienības struktūrfondu finansējumu nepiešķir, ja atbalsta saņēmējs ir saņēmis vai paredz saņemt finansējumu par tām pašām attiecināmajām izmaksām no valsts, pašvaldības, Eiropas Savienības līdzekļiem vai Eiropas Ekonomikas zonas finanšu instrumenta un Norvēģijas finanšu instrumenta līdzekļiem.”;

7. Izteikt 43.2 punktu šādā redakcijā:

„43.2 Latvijas Garantiju aģentūra informāciju par šo noteikumu ietvaros izsniegto atbalstu atbilstoši Komisijas Regulas Nr. 651/2014 9. panta 1. un 4. punktam publicē savā mājas lapā, kā arī nodrošina šīs informācijas pieejamību 10 gadus kopš dienas, kad šo noteikumu ietvaros ir piešķirts pēdējais atbalsts.”.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza: Valsts sekretārs M.Lazdovskis

14.01.2015. 15:28

1032

Agita Nicmane

67013203, Agita.Nicmane@em.gov.lv